hotchpotch/miracl-hf-unified huggingface dataset:
Marija Lasitskene
Marija Aleksandrovna Lasitskene (o.s. Kutšina (), ), s. 14. tammikuuta 1993 Prohladnyi on venäläinen korkeushyppääjä. Hän edustaa Moskovskaja KBR -seuraa.
Vuoden 2015 MM-kilpailuista Pekingistä Kutšina voitti kultaa tuloksella 201. Hän uusi mestaruutensa Lontoossa 2017 tuloksella 203. Silloin hän ei kuitenkaan voinut kilpailla Venäjän lipun alla maan doping-skandaalin vuoksi, vaan hän kilpaili neutraalina urheilijana, ja palkintoseremoniassa Lasitskenelle soitettiin Venäjän kansallislaulun sijasta kansainvälisen yleisurheiluliiton IAAF:n hymni. Kutšina voitti kultaa myös vuoden 2014 sisäratojen MM-kilpailuista tuloksella 200. Hän jakoi voiton Puolan Kamila Lićwinkon kanssa. Samana vuonna hän saavutti myös EM-hopeaa tuloksella 199. Vuonna 2015 Kutšina voitti sisäratojen Euroopan-mestaruuden hypättyään 197. Hän voitti sisäratojen maailmanmestaruuden jälleen Birminghamissa 2018 tuloksella 201. Hän voitti Euroopan-mestaruuden Berliinissä 2018 tuloksella 200.
Kutšinalla on myös alle 20-vuotiaiden Euroopan-mestaruus 2011 sekä saman ikäluokan MM-pronssia 2012. Vuonna 2009 hän saavutti hopeaa alle 18-vuotiaiden MM-kilpailuista ja Euroopan nuorten olympiafestivaaleilta Tampereelta. Kutšinalla on myös nuorten kesäolympialaiskulta vuodelta 2010. Kesäuniversiadeista 2013 Kutšina saavutti hopeaa.
17. maaliskuuta 2017 Kutšina meni naimisiin venäläisen, Liettuasta kotoisin olevan urheilutoimittajan Vladas Lasickasin kanssa. Kesästä 2017 alkaen Kutšina on kilpaillut Lasitskene-nimellä.
Ulkoradoilla
Sisäradoilla
Brachythecium austro-salebrosum
Brachythecium austro-salebrosum on suikerosammaliin kuuluva sammallaji. Se kasvaa irtonaisina tai jopa laajoina mattoina. Sen väritys on yleenvä vaaleanvihreästä keltaiseen. Sammalen varret on 2,5–9,5 senttimetriä pitkä, ja niissä on harvassa tumman punaruskeita juurtumahapsia.
Roth-Steyr M1907
Roth-Steyr M1907 on itävalta-unkarilainen puoliautomaattipistooli, jonka suunnitteli Karel Krnka.
Ase hyväksyttiin Itävalta-Unkarin armeijan palveluskäyttöön vuonna 1909 lähinnä ratsuväelle. Kyseessä oli ensimmäinen kerta, kun jokin suurvalta otti puoliautomaattipistoolin palvelusaseekseen.
Aseessa on varsin omalaatuinen sulkujärjestelmä. Lukko on hyvin pitkä ja sen takapää on umpinainen lukuun ottamatta sen läpi kulkevaa iskuria, mutta etupää on ontto ja aseen koko piippu mahtuu sen sisään. Aseen lauetessa piippu ja luisti perääntyvät onton rungon sisällä noin 12 mm:n matkan.
S/S Leena
S/S Leena oli suomalainen rahtihöyrylaiva, joka tuhoutui luultavasti törmättyään sodanaikaiseen merimiinaan Gotlannin kaakkoispuolella 12. helmikuuta 1946. Laivan koko 20-henkinen miehistö menehtyi onnettomuudessa. Laivan omisti John Nurminen Oy:n Laiva Oy Fennia Steamship Co Ltd, ja kapteenina toimi merikapteeni Enok Savolainen.
S/S "Leena" lähti 10. helmikuuta 1946 selluloosalastissa Mäntyluodon satamasta kohti Kööpenhaminaa. Laiva lienee törmännyt Gotlannin lähistöllä merimiinaan. Gotlannin saaren rannoille ajautui laivasta peräisin ollutta materiaalia, muun muassa pelastusvöitä, lastiluukkujen ja laivan sisustuksen kappaleita sekä erilaista pikkutavaraa. Etsintöjä vaikeutti Gotlannin vesillä raivonnut voimakas lumimyrsky, eikä laivasta ja sen miehistöstä löydetty mitään merkkejä etsintöjen aikana. Laivalla oli radiolaitteet, mutta niitä ei ollut käytetty avun pyytämiseen.
S/S "Leena" oli rakennettu S. P. Austin & Son Ltd:n telakalla Sunderlandissa Englannissa vuonna 1905. Laivan pituus oli 70,09 metriä, leveys 10,15 metriä ja syväys 4,88 metriä. Laivan kantavuus oli 1 600 dwt ja höyrykoneen teho 800 hevosvoimaa. Laivan nimenä oli aluksi "Thames," ja se oli vuoteen 1925 eri englantilaisten varustamoiden omistuksessa. Vuonna 1925 laivan osti norjalainen Farsundissa toiminut D/S A/S Carolvore "-"varustamo, ja sen nimeksi tuli "Fredavore". Vuonna 1931 laiva siirtyi mukavuuslippulaivana Suomen lipun alle, ja sen pääomistajana oli englantilainen Jersey Shipping Investment Co Ltd. John Nurminen Oy:n Laiva Oy Fennia Steamship Co Ltd hoiti laivaa huhtikuusta 1939 alkaen laivan omistajan ollessa Cardiffissa toiminut F. W. Moorsom & Co Ltd. Laiva liikennöi tällöin Englannin ja Iberian niemimaan välillä.
Laiva siirtyi John Nurminen Oy:n omistukseen syyskuussa 1939, ja sen nimeksi vaihtui tällöin "Leena". Laiva liikennöi nyt Itämeren ja Pohjanmeren alueella. Toisen maailmansodan aikana S/S "Leena" oli 1943 Saksalle vuokrattuna Norjan rannikkoliikenteessä. Huhtikuussa 1944 Narvikista Saksaan saattueessa matkalla ollut S/S "Leena" joutui englantilaisten lentokoneiden hyökkäyksen kohteeksi. Miehistö hylkäsi laivan, mutta kun pelastusveneet joutuivat lentokoneiden tulitukseen, miesten oli pakko hypätä mereen ja uida takaisin laivalle. S/S "Leena" selvisi hyökkäyksestä, mutta kolme muuta saattueen laivaa upposi ja yksi laiva ajoi karille.
Suomen merimuseon kokoelmissa on merikapteeni Kullervo Räisäsen kokoamaa aineistoa S/S "Leenan" viimeisistä vaiheista vuosina 1944-1946 ennen laivan katoamista. Räisänen oli laivalla matruusina vuonna 1945.
Espanjan metanolimyrkytykset 1963
Espanjan metanolimyrkytykset tapahtuivat keväällä 1963, kun ourenselainen yritys Rogelio Aguiar myi alkoholijuomia, joiden joukossa oli vaarallisia määriä metanolia. Yksi lasillinen alkoholijuomaa riitti surmaamaan tai sokeuttamaan nauttijansa. Yhteensä jopa viiden tuhannen ihmisen on kerrottu kuolleen tai sokeutuneen.
Yritys hankki 75 000 litraa metanolia, jota käytettiin juomasekoitusten valmistamiseen. Niitä saatettiin markkinoida halvalla, sillä metanoli oli hinnaltaan alle puolet etanolin hinnasta. Rogelio Aguiar myi laimennettua metanolia vigolaiselle Lago e Hijos -juomavalmistajalle. Vaarallisia pulloja levitettiin ympäri Espanjaa, Saharaan ja Senegaliin, joitakin jopa Saksaan asti. Asiakkaista alkoi sairastua ja kuolla ilman järkevää selitystä. Monet haudattiin ilman ruumiinavausta.
Ensimmäiset tunnetut kuolemantapaukset tulivat ilmi Lanzarotella helmikuussa 1963. Kylän apteekkari alkoi epäillä myrkytystä kun neljä viinijuhlien osallistujaa sokeutui ja sai surmansa. Hän analysoi omasta aloitteestaan uhrien nauttimia juomia ja päätteli että myrkky oli metanolia. Vaikka apteekkari julkisti varoituksen, kuolemantapaukset jatkuivat Kanariansaarilla. Kaikkiaan 18 henkeä kuoli Lanzarotella, La Gomeralla ja Teneriffalla. Kaikki olivat juoneet Lago e Hijosin toimittamia juomasekoituksia. Samaan aikaan Galiciassa kuoli ihmisiä päivittäin. Francon hallinto esti tapauksista uutisoimisen.
Virallisessa tutkimuksessa löydettiin varmoja myrkytyksen uhreja vain 51 kuollutta ja 9 sokeutunutta. Syyttäjä arveli kuolleita olleen jopa yli tuhat, toisen lähteen mukaan 5000.
Oikeudenkäynti alkoi 1. joulukuuta 1967. Syytetyt tuomittiin 1-20 vuodeksi vankilaan varomattomuudesta ja toisten terveyden vaarantamisesta. Yhtiöt tuomittiin myös maksamaan korvauksia uhreille, mutta ne välttyivät maksamasta konkurssien takia. Koska ketään ei tuomittu kuolemantuottamuksesta tai taposta, he vapautuivat viimeistään kuuden vuoden kuluttua.
Vuoteen 2010 mennessä uhrit ja näiden omaiset eivät olleet saaneet luvattuja korvauksia.
Tanel Laanmäe
Tanel Laanmäe (s. 29. syyskuuta 1989 Valgamaa) on virolainen keihäänheittäjä. 183 senttimetriä pitkä ja 82 kilogrammaa painava Laanmäe edustaa Spordiklubi Viraažia.
Laanmäe on osallistunut urallaan Rio de Janeiron olympialaisiin 2016, MM-kilpailuihin Berliinissä 2009, Pekingissä 2015 ja Lontoossa 2017 sekä kolmiin EM-kilpailuihin, vuosina 2012, 2014 ja 2016 jääden joka kerta alkukarsintaan. Kesäkuussa 2015 Laanmäe voitti Iraklionissa Euroopan joukkuemestaruuskilpailuiden Ykkösliigan kilpailun omalla ennätyksellään 82,67. Seuraavassa kuussa hän voitti kultaa kesäuniversiadeista Gwangjusta tuloksella 81,71.
Laanmäen valmentajana toimii Heino Puuste.
Kirill Petrenko
Kirill Petrenko (s. 1972 Omsk) on venäläissyntyinen kapellimestari. Hän aloittaa Berliinin filharmonikkojen kapellimestarina vuonna 2018 Simon Rattlen jälkeen..
Petrenko on asunut 18-vuotiaasta Itävallassa, jonne hän muutti viulisti-isänsä ja muun perheensä kanssa. Hän on työskennellyt useissa saksalaisissa ja itävaltalaisissa orkestereissa, ennen Berliiniin siirtymistä Baijerin valtionoopperan musiikillisena johtajana.
Welcome (Fort Minorin kappale)
Welcome on Mike Shinodan sooloprojektin, Fort Minorin kesäkuussa 2015 julkaistu single. Fort Minor julkaisi uuden singlen lähes kymmenen vuoden tauon jälkeen. Samalla julkaistiin singleen tehty 360-panoramavideotekniikalla toteutettu virtuaalitodellinen musiikkivideo. Videolla Shinoda soittaa pianoa, kitaraa ja rumpuja. Venice Beachillä kuvatun videon on ohjannut Jeff Nicholas.
Single tuli ilmaiseksi ladattavaksi Fort Minorin kotisivuille. Shinodan mukaan singleä ei tulla julkaisemaan albumilla.
Shinoda esitti kappaleen ensimmäisen kerran livenä Conanissa 22. kesäkuuta 2015. Fort Minor esiintyi Los Angelesissa 29. kesäkuuta 2015. Single debytoi Billboard Hot Rock Songs -listalla sijalla 16, kun sitä ladattiin 17 000 kertaa.
Savage M1907
Savage M1907 on yhdysvaltalainen puoliautomaattinen taskupistooli. Ase oli Savage Arms -asetehtaan ensimmäinen itselataava pistooli. Ase pääsi viimeiselle kierrokselle kilpailussa, jossa valittiin uutta palveluspistoolia Yhdysvaltain armeijalle vuonna 1907.
Aseen luisti peittää aseen koko yläosan, mukaan lukien piipun. Piipun yläpinnassa oleva olake kulkee luistiin jyrsityssä viistossa urassa. Aseen lauetessa piipun ja luistin liike pysähtyy silmänräpäyksen ajaksi viistouran vaikutuksesta, mutta piipun nopea kiertoliike saa olakkeen siirtymän pois viistosta kohdasta suoraan uraan, jolloin luisti pääsee perääntymään.
Bergmann Simplex
Bergmann Simplex on vuonna 1901 patentoitu itselataava pistooli. Asetta valmistettiin pieni määrä Itävallassa, mutta vuonna 1904 sen lisenssi myytiin Belgiaan, jossa oikeudet ostanut tehdas valmisti sitä huomattavia määriä aina vuoteen 1914 asti, jolloin tuotanto lopetettiin. Aseen suunnitteli saksalainen Theodor Bergmann.
Simplex oli suunniteltu alusta lähtien taskuaseeksi. Se käytti erityisesti tälle aseelle suunniteltua patruunaa, jonka heikon tehon johdosta aseessa voitiin käyttää massasulkua. Aseen lipas on sijoitettu liipasinkaaren eteen.
Alppihiihdon maailmanmestaruuskilpailut 1932
Alppihiihdon maailmanmestaruuskilpailut järjestettiin vuonna 1932 toisen kerran. Kilpailut käytiin Italian Cortina d’Ampezzossa 4.–6. helmikuuta.
Isäntämaa
Gleipnir
Gleipnir on skandinaavisen mytologian ketju. Aasat olivat vangineet Lokin pojan susi Fenririn. Jumalat sitoivat Fenririn ensin kahdesti rautaketjuihin, mutta se vapautui niistä. Tämän jälkeen kääpiöt Odinin avustuksella takoivat Gleipnirin. Gleipnir on valmistettu kuudesta aineesta: kissan askelista, naisen parrasta, kalan hengityksestä, vuoren juurista, karhun jäänteistä ja linnun syljestä. Ketju oli ohutta kuin silkki. Fenrir ei pystynyt pakenemaan Gleipnir-ketjusta, mutta pyrkiessään pakoon puri Tyrin toisen käden pois.
Alppihiihdon maailmanmestaruuskilpailut 1933
Alppihiihdon maailmanmestaruuskilpailut järjestettiin vuonna 1933 kolmannen kerran. Kilpailut käytiin Itävallan Innsbruckissa 6.–10. helmikuuta.
Isäntämaa
Toukokuun aurinko
Toukokuun aurinko () on yksi Argentiinan ja Uruguayn tunnuksista. Se esiintyy molempien maiden lipuissa.
Kuvion on sanottu juontuvan inkojen auringonjumala Intistä. Kuvion ensimmäinen versio, joka esiintyi Argentiinan ensimmäisissä kolikoissa ja sen nykyisessä lipussa, koostuu 16 suorasta ja 16 aaltoilevasta auringonsäteestä, jotka työntyvät esiin ihmiskasvoisesta auringosta. Uruguayn lipussa olevassa kuviossa on vain kahdeksan suoraa ja kahdeksan aaltoilevaa sädettä.
Toukokuu kuvion nimityksessä viittaa Río de la Platan varakuningaskunnassa 18.–25. toukokuuta 1810 tapahtuneeseen toukokuun vallankumoukseen, josta alkoi alueen nykyisten valtioiden itsenäistyminen Espanjan alaisuudesta.
Kiureli Sammallahti
Kiureli Sammallahti (s. 1975) on suomalainen laulaja-lauluntekijä, joka on erikoistunut maailmanmusiikkiin. Lähellä sydäntä on kuitenkin ollut italialainen musiikki. Kiureli Sammallahti on ollut monissa maailmanmusiikkiprojekteissa
mukana, joista tunnetuin lienee Shava. Lisäksi Kiureli on säveltänyt musiikkia mm.
elokuviin Transit ja Pelikaanimies sekä joillekin artisteille kuten Drom-yhtyeelle. 
Pelikaanimies-elokuvassa Kiureli soittaa haitaria.
Kiureli on syntyisin Lapista. Lisäksi hän harrastaa teatteria.
Julieta Szewach
Julieta Szewach (s. 1971 Buenos Aires) on argentiinalainen säveltäjä ja pianisti.
Szewach opiskeli sävellystä yksityisesti Alejandro Iglesias Rossin johdolla Buenos Airesissa. Lisäksi hän opiskeli vuosina 1994–99 CEAMC:ssa sävellystä Gabriel Valverden johdolla ja sai sieltä maisterin arvonsa. CEAMC:ssa hän sai myös analyysin ja orkestroinnin opetusta. Pianonsoittoa hänelle opettivat sekä yksityisesti että CEAMC:ssa Claudio Espector ja Haydée Schvartz.
Szewach on saanut useita tunnustuksia, kuten suosituksen (1998, teoksesta "El cementerio marino") ja ensimmäisen palkinnon UNESCO:n kansainvälisessä elektroakustisen musiikin rostrumissa Lissabonissa (2008, teoksesta "Dikyrion"). Hänen musiikkiaan on esitetty useasti ISCM:n maailmanmusiikkipäivillä. Szewach on myös esittänyt pianolla lähinnä nykymusiikkia Argentiinassa, Boliviassa ja Chilessä. Hän oli mukana perustamassa Fronteras del Silencio -kokoonpanoa vuonna 2001.
Szewach on opettanut pianoa ja solmisaatiota CEAMC:ssa sekä musiikkiteknologiaa Tres de Febreron kansallisessa yliopistossa. Viimeksi mainitussa hän on myös soittanut useita eri soittimia "Orquesta de Instrumentos Autóctonos y Nuevas Tecnologías" -kokoonpanossa.
Betoninen kotimaani
Betoninen kotimaani on Shavan debyyttialbumi.
Levy sisältää kappaleen ”Rakkaus on makiaa”, joka on Kiureli Sammallahden, Gurcharan Mallin ja Hannu Riskun tekemä suomenkielinen versio intialaisesta kansanlaulusta, kaksi versiota ”Kaiken takana on nainen” -kappaleesta sekä Kiurelin säveltämiä lauluja. Lisäksi Kiurelin ja Gurcharanin käsialaa on kappale ”Päälliköt on voittamattomii”, joka on aiemmin julkaistu singlenä vuonna 2009. Myös Peali Juva on osallistunut sanoitustyöhön. ”Nyt vasta bileet alkaa” -kappale perustuu intialaiseen kansansävelmään. Levyllä vierailee myös Gurcharan 'King' Mall sekä kaksi lauluyhtyettä: Los Elementos ja Soul Sisters.
Freedom of panorama
Freedom of panorama (lyhennetään usein FOP), suomeksi "maiseman vapaus", "maisemanvapaus" tai "panoraamavapaus" on monien maiden tekijänoikeuslaissa oleva tekijänoikeuden rajoitus. Siinä määrätään sellaisten julkisella paikalla olevien rakennusten ja taideteosten kuvaamisesta, joiden tekijänoikeus on voimassa, sekä näistä otettujen kuvien julkaisemisesta ja käytöstä. Lainkohdan tarkoituksena on taata kohtuullinen kuvaamisen vapaus julkisilla paikoilla. Toisinaan tätä vapautta saatetaan rajoittaa muiden lakien kautta, kun kyseessä on esimerkiksi kansallinen turvallisuus.
Suomen tekijänoikeuslain maisemanvapautta koskeva säännös on mainittu lakipykälän 25 a kohdissa 3 ja 4. Siinä sallitaan pysyvästi paikalleen asennettujen taideteosten kuvaaminen julkisessa paikassa tai sen välittömässä läheisyydessä. Näitä kuvia ei saa käyttää ansiotarkoituksessa, jos taideteos on kuvan pääaihe. Rakennuksia saa kuvata vapaasti, eikä niistä otettujen kuvien julkaisua ole rajoitettu.
Luettelo Britannian armeijan kalustosta
Tämä on luettelo Britannian armeijan nykyisestä kalustosta.
Langaton yhteys
Langaton yhteys on Shavan toinen studioalbumi.
Edellisestä levystä poiketen levy sisältää myös pandzabinkielistä musiikkia. Lisäksi levyltä löytyy myös kappale Ostarilla jolla Shava osallistui vuonna 2015 Uuden musiikin kilpailuun, kappaleesta on julkaistu kaksi versiota. Lisäksi Notkea rotta-niminen artisti vierailee kappaleella Action hero jonka tekemiseen myös Notkea rotta osallistui. Pushpinder Kaur vierailee pandzabinkielisellä kappaleella Surma. Kappale Hernesoppaa on Valtteri Bruunin ja Kiureli Sammallahden tekemä käännösbiisi joka löytyy myös kokoelmalevyltä Pieni tiikeri -Lauluja lapsille. Metsämiehen bhangra perustuu samannimiseen Aleksis Kiven runoon.
Muut suomenkieliset kappaleet ovat kuitenkin Kiurelin säveltämiä ja sanoittamia.
Singlenä on julkaistu aiemmin Onkimiehen bhangra.Levyllä soittaa Shava-yhtyeen päivittynyt kokoonpano joka on myös sovittanut kappaleet:
RN Artigliere (1907)
RN Artigliere () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.
Alus tilattiin Genovasta Gio. Ansaldo & Co.:ltä. Sen köli laskettiin 24. heinäkuuta 1905 ja alus laskettiin vesille 18. tammikuuta 1907. Alus liitettiin laivastoon vielä samana vuonna 18. syyskuuta.
Alus poistettiin alusluettelosta 14. kesäkuuta 1923.
Sigurður Einarsson
Sigurður "Siggi" Einarsson (s. 28. syyskuuta 1962) on islantilainen keihäänheittäjä. Hän edusti reykjavikilaista Glímufélagið Ármann -seuraa.
Sigurður sijoittui Barcelonan olympialaisissa 1992 viidenneksi tuloksella 80,34. Hän karsiutui olympialaisten loppukilpailusta Los Angelesissa 1984 ja Soulissa 1988. Hän sijoittui Tokion MM-kilpailuissa 1991 kuudenneksi ennätyksellään 83,46. Hän karsiutui MM-kisojen loppukilpailusta Roomassa 1987, Stuttgartissa 1993 ja Göteborgissa 1995.
Sigurður voitti Euroopan pienten maiden kisoissa kultaa 1991, 1993 ja 1995. Hän voitti Islannin-mestaruuden 1980, 1983, 1985 ja 1995.
Fatiné
Fatiné on maalaiskunta Ségoun alueen Ségoun piirissä Malissa. Sen keskuskylä Fatiné Marka sijaitsee Nigerjoen ja Banin välisellä tasangolla 110 kilometriä maanteitse Ségousta itään. Kunnassa on 25 100 asukasta (vuonna 2009).
Fatinén kunta rajoittuu lännessä Ségoun piirin Katiénan, pohjoisessa Diédougoun ja Kamiandougoun sekä Macinan piirin Tonguén, idässä Sanin piirin Siadougoun ja etelässä N’Goan ja Blan piirin Fanin kuntiin. Seutu kuuluu Sahelin vyöhykkeeseen. Kunnan etelärajalla virtaa Banijoki, jonka rannoilla on galleriametsiä.
Kuntaan kuuluu 28 kylää. Asukkaat ovat etupäässä bambaroita, fulbeja ja soninkeja.
Paikallisia elinkeinoja ovat maanviljely, karjanhoito, kalastus ja kaupankäynti. Tärkeimmät viljelykasvit ovat hirssi, durra, fonio, maissi, maapähkinä, riisi, lehmänpapu ja maapapu. Kotieläimiä ovat naudat, lampaat, vuohet, hevoset, aasit ja siipikarja. Fatiné Markassa ja Adamabougoussa pidetään viikoittaiset markkinat. Lisäksi harjoitetaan käsityöammatteja ja keräilyä. Palveluihin kuuluvat koulut ja kaksi terveysasemaa.
Kamiandougou
Kamiandougou on maalaiskunta Ségoun alueen Ségoun piirissä Malissa. Sen keskuskylä Nonongo sijaitsee Nigerjoen itäpuolisella tasangolla 95 kilometriä Ségousta maanteitse koilliseen. Kunnassa on 15 200 asukasta (vuonna 2009).
Kamiandougoun kunta rajoittuu etelässä Ségoun piirin Fatinén, lännessä Diédougoun ja Dioron sekä koillisessa Macinan piirin Macinan ja Saloban kuntiin. Kuntaan kuuluu 20 kylää.
Seudun pääelinkeinot ovat maanviljely ja karjanhoito. Tärkein viljelykasvi on hirssi. Kotieläimiä ovat naudat, vuohet ja lampaat. Lisäksi harjoitetaan käsityöammatteja. Nonongossa pidetään viikoittaiset markkinat.
Italian rannikkovartiosto
Italian rannikkovartiosto () on Italian merivoimiin kuuluva rannikonvalvonnasta vastaava osa, jonka päämaja on Roomassa. Hallinnollisesti se on kuitenkin liikenneministeriön alainen.
Rannikkovartioston tehtäviin kuuluvat etsintä- ja pelastuspalvelun järjestäminen, meriliikenteen valvonta, merialueen luonnonvarojen turvaaminen, merenkulun turvallisuus sekä kalastuksen seuraaminen ja lain noudattamisen valvonta.
Kuninkaallisella asetuksella määrättiin satamakapteenit () järjestämään etsintä- ja pelastuspalvelu valvonta-alueillaan vuonna 1865. Satamakapteenit liitettiin osaksi merivoimia 1915 ja 8. kesäkuuta 1989 organisaatio nimettiin rannikkovartiostoksi ().
Rannikkovartioston toiminta-alue on jaettu seuraavasti:
Näiden lisäksi rannikkovartiostoon kuuluu lento-osasto, Cospas-Sarsat-satelliittiasema Barissa, kolme vedenalaisen toiminnan ryhmää San Benedetto del Trontossa, Napolissa, Messinassa, Cagliarissa ja Genovassa, kaksi luotsiosastoa Garda järvellä Salóssa ja Maggiorella Verbaniassa, ympäristöministeriön alainen merensuojeluosasto, maatalousministeriön alainen kalastuksenvalvontaosasto
Watson Brake
Watson Brake on maakumpuryhmä, jota pidetään Amerikan vanhimpana. 11 kumpua sijaitsee noin 300 metrin läpimittaisessa renkaassa. Paikka oli uskonnollinen seremonia- ja kauppakeskus. Kumpujen rakentajat olivat metsästäjä-keräilijöitä, jotka eivät hallinneet maanviljelyä tai keramiikkaa.
Watson Brake on kehämäinen muodostelma, joissa 11 kumpua yhdistyy toisiinsa ylhäältä katsoen ovaalimaisella harjanteella. Kolmen suurimman kummun korkeus on 7,6 metriä. Pienimmät kummut ovat vain metrin korkuisia. Ovaalimaisen muodostelman läpimitta on noin 300 metriä. Tämä Amerikan mantereen vanhimpana pidetty monumentaalirakennelma sijaitsee Quachita Parisin alueella Louisianassa. Paikka on erään Ouachita-joen sivuhaaran varrella. 20 kilometriä koilliseen on Monroe.
Kummut on rakennettu luultavasti uskonnollisista syistä. Rakentaminen on tapahtunut monessa vaiheessa. Kummut on ajoitettu radiohiilimenetelmällä noin 5 400 vuotta vanhoiksi. Asutus alkoi alueella noin 6 000 vuotta sitten. Tällöin kummut rakennettiin keskiarkaaisella ajalla. Tällöin ei ollut vielä maanviljelyä ja keramiikkaa. Ihmiset elivät pääosin vedestä saatavalla ravinnolla, kalalla ja äyriäisillä. Asukkaat myös keräilivät syötäväksi kelpaavia kasveja, muun muassa erästä savikkalajia, tatarlajia ja myös määrin metsästivät. Ruoan kypsentämiseen käytettiin kuumia kiviä.
Kumpurakennus kielii metsästäjä-keräilijoiden järjestymisestä, jota tapahtui näihin aikoihin Louisianassa ja Floridassa.
Paikan keihäänkärjet on tehty paikallisesta kivestä, ei muualta tuodusta niin kuin Poverty Pointin kärjet. Paikka hylättiin noin 4 800 vuotta sitten ehkä jokien virtauksen ja riistan ehtymisen takia.
Hydroksimetyylifurfuraali
Hydroksimetyylifurfuraali (CHO) on heterosyklisiin aromaattisiin aldehydeihin kuuluva orgaaninen yhdiste. Sen rakenne sisältää myös alkoholeille tunnusomaisen hydroksyyliryhmän. Yhdistettä muodostuu monista sokereista kuumennettaessa ja sitä käytetään lähtöaineena orgaanisen kemian synteeseissä.
Huoneenlämpötilassa hydroksimetyylifurfuraali on keltaista kiteistä ainetta, jolla on kamomillan kaltainen tuoksu. Se liukenee erittäin hyvin veteen, etanoliin, asetoniin ja etyyliasetaattiin ja vähäisemmissä määrin dietyylieetteriin ja bentseeniin. Kuumennettaessa happamissa olosuhteissa hydroksyylimetyylifurfuraalin vesiliuosta sen rengasrakenne avautuu ja muodostuu levuliinihappoa, joka voi edelleen syklisoitua uudelleen muodostaen angelikalaktoneja.
Hydroksyylimetyylifurfuraalia valmistetaan kuumentamalla biomassaa happamissa olosuhteissa, jolloin sen sisältämät ketoheksoosit reagoivat Maillard-reaktiolla muodostaen hydroksimetyylifurfuraalia. Yhdisteen puhdistaminen vesiliuoksesta tislaamalla ei onnistu toisin kuin furfuraalilla, joten tuote täytyy ensin uuttaa liuoksesta, minkä jälkeen se tislataan.
Hydroksimetyylifurfuraalia käytetään useiden orgaanisten yhdisteiden synteesien lähtöaineena. Siitä valmistetaan muun muassa levuliinihappoa, 5-hydroksimetyylifuroiinihappoa, 2,5-bis(hydroksimetyyli)furaania, 2,5-furaanidialdehydiä, 2,5-furaanidikarboksyylihappoa, 2,5-dimetyylifuraania ja 2,5-bis(aminometyyli)furaania. Näitä voidaan käyttää muun muassa muovien pehmentiminä hyödynnettävien polyesterien ja -amidien valmistuksessa. Yhdistettä voidaan käyttää myös eräiden fenolihartsien valmistuksessa.
Hydroksimetyylifurfuraalin muodostumista hiilihydraateista happamassa liuoksessa voidaan käyttää hiilihydraattien osoittamiseen, koska se reagoi fenolien kanssa muodostaen väriltään sinisiä yhdisteitä, jotka voivat myös saostua liuoksesta. Molischin testissä fenolina käytetään 2-naftolia, Bialin testissä reagenssina toimii orsinoli ja Seliwanoffin testissä resorsinoli.
Hydroksimetyylifurfuraalia muodostuu moniin elintarvikkeisiin lämpökäsittelyn yhteydessä tapahtuvan Maillard-reaktion vuoksi ja se on yksi monille kuumennetuille elintarvikkeille tyypillisen ruskean värin aiheuttavista yhdisteistä. Luonnollisestikin sitä esiintyy pieniä määriä hunajassa ja sen määrä kasvaa lämpökäsittelyn seurauksena ja pitkän säilytyksen aikana. Hydroksimetyylifurfuraali saattaa olla karsinogeeninen yhdiste, minkä vuoksi sen pitoisuutta elintarvikkeissa seurataan. Yhdisteen pitoisuutta voidaan käyttää indikaattorina tuotteen tuoreudesta ja korkeasta laadusta. Esimerkiksi hunajassa suurin EU-direktiivin sallima hydroksimetyylifurfuraalin pitoisuus on 40 mg/kg, ja jotta hunaja saa laatumerkinnän saa yhdisteen pitoisuus olla korkeintaan 15 mg/kg..
Jakob Ammann
Jakob Ammann (s. 1644 Bern, Sveitsi – ?) oli amissien uskonliikkeen perustaja. Nuorena Ammann kuului reformoituun kirkkoon ja 35-vuotiaasta alkaen anabaptisteihin. Hänen mielestään jotkin anabaptistien tavat eivät olleet tarpeeksi perinteisiä ja ankaria, joten vuonna 1693 hän kutsui koolle paikallisten kirkonjohtajien kokouksen tuodakseen kantansa esille. Toisessa kokouksessaan ryhmä jakaantui kahtia, kun puolet johtajista asettui Ammannin puolelle ja toinen puoli johtajien vanhimman Hans Reistin puolelle. Ammann myös ekskommunikoi Reistin kannattajat. Eron jälkeen Reistin tukijat alettiin tuntea mennoniittoina ja Ammannin kannattajat lopulta amisseina. Alueen konservatiiveja alkoi liittyä amisseihin, joiden lukumäärä kasvoi. Myöhemmin Ammann pyrki hieromaan sopua ryhmien välille, mutta ne pysyivät erillisinä.
Katiéna
Katiéna on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen ja Banin välisellä tasangolla 85 kilometriä Ségousta maanteitse itään. Kunnassa on 34 100 asukasta (vuonna 2009).
Katiénan kunnan pinta-ala on noin 1 285 neliökilometriä. Se rajoittuu lännessä Ségoun piirin Cinzanan, pohjoisessa Diédougoun ja idässä Fatinén sekä etelässä Blan piirin Fanin, Korodougoun, Kazangasson ja Tounan kuntiin. Seutu kuuluu Sahelin vyöhykkeeseen. Kunnan etelärajalla virtaa Banijoki, jonka rannoilla on galleriametsää.
Kuntaan kuuluu 27 kylää. Asukkaat ovat etupäässä bambaroita, miniankoja, fulbeja, moseja, markoja ja boboja.
Paikallisia elinkeinoja ovat maanviljely, karjanhoito ja kalastus. Tärkeimmät viljelykasvit ovat hirssi, lehmänpapu, durra, maapähkinä, fonio ja maissi. Kotieläimiä ovat naudat, lampaat ja vuohet. Katiénassa ja Fomorilassa pidetään viikoittaiset markkinat. Palveluihin kuuluvat kaksi julkista alakoulua, 11 kyläkoulua ja kaksi terveysasemaa.
RN Bersagliere (1906)
RN Bersagliere () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.
Alus tilattiin Genovasta Gio. Ansaldo & Co.:ltä. Sen köli laskettiin 11. heinäkuuta 1905 ja alus laskettiin vesille 2. lokakuuta 1906. Alus liitettiin laivastoon 13. huhtikuuta 1907.
Alus poistettiin alusluettelosta 5. heinäkuuta 1923.
Atlassian
Atlassian on australialainen organisaatio-ohjelmistoja tekevä yritys, jonka tuotteet on suunnattu ohjelmistokehittäjille ja projektipäälliköille. Sen tunnetuimmat tuotteet ovat JIRA ja Confluence.  Atlassianilla on maailmanlaajuisesti yli 35 000 asiakasta, mukaan lukien 85 yritystä Fortune 100 -listalta.
Atlassianin pääkonttori on Sydneyssä, Australiassa. Sillä on toimistot myös Amsterdamissa, San Franciscossa, Austinissa ja Tokiossa. Syyskuussa 2014 sillä oli noin 1 150 työntekijää, toimistoja 12 kaupungissa, yli 40 000 asiakasta ja useita miljoonia käyttäjiä.
Atlassianin perustivat vuonna 2002 Mike Cannon-Brookes ja Scott Farquhar.  He tapasivat opiskellessaan Sydneyssä Uuden Etelä-Walesin yliopistossa. He käynnistelivät yritystään useita vuosia ja rahoittivat startup-yritystään 10 000 dollarin luottokorttivelalla. Heinäkuussa 2010 Atlassian keräsi 60 miljoonan dollarin riskipääoman Accel Partners -yritykseltä.
Vuonna 2006 Ernst&Young nimesi Cannon-Brookesin ja Farquharin vuoden yrittäjiksi.
Atlassianilla ei ole perinteistä myyntiorganisaatiota. Sen sijaan kaikkien sen tuotteiden hinnat, tiedot, dokumentaatio, tukipyynnöt ja koulutusmateriaalit löytyvät sen nettisivulta.   Yritys tarjoaa alennuksia vain avoimeen lähdekoodiin perustuville projekteille, akateemisille organisaatioille ja hyväntekeväisyysorganisaatioille. Kaikki tuotteet ovat saatavissa asennettuina tai pilvipalveluina, ja niiden hinnat alkavat 10 dollarista (10 lisenssiä). Hinnat eivät skaalaudu lineaarisesti.
Vuonna 2011 Atlassianin ilmoitti liikevaihdokseen 102 miljoonaa dollaria, eli yrityksen liikevaihto kasvoi 35 % edelliseen vuoteen verrattuna.
Atlassianin suunnittelijoille ja projektipäälliköille suunnatut tuotteet voi jakaa kuuteen ryhmään:
Atlassian julkaisi vuonna 2002 JIRAn, joka on suunniteltu tehtävien ja projektinhallintaan. Vuonna 2004 julkaistiin ryhmätyöalusta Confluence.
Vuonna 2010 Atlassian osti Bitbucketin. Toukokuussa 2012 Atlassian julkaisi nettikaupan, josta asiakkaat voivat ladata lisäosia Atlassian-tuotteisiin. Samana vuonna Atlassian julkaisi Stashin.
Muita Atlassianin tuotteita ovat Crucible, FishEye, Bamboo ja Clover. FishEye, Crucible ja Clover tulivat Atlassianin tuoteportfolioon vuonna 2007, kun Atlassian osti Cenquan, australialaisen ohjelmistoyrityksen. Vuonna 2012 Atlassian osti HipChatin, joka on organisaatioympäristöön tarkoitettu chattipalvelu.
Atlassian aloitti nykyään muissakin ohjelmistoyrityksissä suositun ShipIt Day- perinteen, jossa ohjelmistokehittäjät saavat neljä kertaa vuodessa kehittää 24 tunnin ajan haluamiaan projekteja. Atlassian kutsui näitä päiviä aluksi nimellä FedEx Days, mutta nimeä muutettiin FedExin pyynnöstä.
Atlassianin saamia tunnustuksia:
RN Corazziere (1909)
RN Corazziere () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.
Alus tilattiin Genovasta Gio. Ansaldo & Co.:ltä. Sen köli laskettiin 23. lokakuuta 1905 ja alus laskettiin vesille 11. joulukuuta 1909. Alus liitettiin laivastoon 16. toukokuuta 1910.
Alus poistettiin alusluettelosta 1. kesäkuuta 1928.
RN Garibaldino (1910)
RN Garibaldino () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.
Alus tilattiin Genovasta Gio. Ansaldo & Co.:ltä. Sen köli laskettiin 23. lokakuuta 1905 ja alus laskettiin vesille 12. helmikuuta 1910. Alus liitettiin laivastoon vielä samana vuonna 1. kesäkuuta.
Alus upposi yöllä 16. heinäkuuta 1918 "HMS Cignyn" törmättyä siihen.
RN Granatiere (1906)
RN Granatiere () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.
Alus tilattiin Genovasta Gio. Ansaldo & Co.:ltä. Sen köli laskettiin 24. heinäkuuta 1905 ja alus laskettiin vesille 27. lokakuuta 1906. Alus liitettiin laivaston 18. huhtikuuta 1907.
Alus poistettiin alusluettelosta 5. marraskuuta 1927.
RN Lanciere (1907)
RN Lanciere () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.
Alus tilattiin Genovasta Gio. Ansaldo & Co.:ltä. Sen köli laskettiin 24. heinäkuuta 1905 ja alus laskettiin vesille 28. helmikuuta 1907. Alus liitettiin laivastoon vielä samana vuonna 1. elokuuta.
Alus poistettiin alusluettelosta 4. maaliskuuta 1923.
Taijärvi
Taijärvi eli Taihu tai Taihujärvi (, pinyin "Tài Hú", "suuri järvi") on Kiinan Jiangsun maakunnan eteläosassa, Jangtsejoen suistoalueella sijaitseva järvi. Sen pinta-ala on 2 338 neliökilometriä (toisen lähteen mukaan 2 240 km). Järven keskisyvyys on 1,9 (2,1) metriä. Järven suurin syvyys on 2,6 metriä. Järven ulottuvuus pohjoisesta etelään on 68,5 kilometriä ja idästä länteen 56 kilometriä.
Järvi on Kiinan kolmanneksi suurin makean veden järvi Poyang- ja Dongtingjärvien jälkeen. Järvi on vesivarasto, tulvansuojelun allas, turismi- ja virkistysalue, vesitie sekä kalanviljelyn paikka. Järvi toimii usean suurkaupungin, kuten Shanghain, sekä järven rannalla sijaitsevien Suzhoun, Wuxin ja Zhejiangin maakunnan Huzhoun prefektuuritason kaupunkien juomaveden lähteenä.
Taijärveä pidetään muinaisena laguunina, joka mahdollisesti muodostui ääritulvan seurauksena. Alueelta on löydetty merellisiä sedimenttejä, jotka tukevat tätä syntynäkemystä. Ajan saatossa laguuni sulkeutui ja järvestä tuli lopulta makean veden allas. Sittemmin osin ihmisen rakentamien kanavajärjestelmien, kuten Keisarinkanavan, kautta järveä on käytetty tulvansuojelussa. Järveen liittyy monimuotoinen, jopa 172 joen tai kanavan verkosto. Järven valuma-alueen joet ovat yhteismitaltaan noin 12 000 km. Kevät- ja kesätulvan aikaan järveen virtaa tyypillisesti vettä lännestä ja lounaasta ja vesi poistuu idän suuntaan Itä-Kiinan mereen. Kuivan kauden aikaan, siis syksyllä ja talvella, virtaussuunta voi kuitenkin vaihtua, etenkin järven itäosan joissa.
Lannoite- ja saastekuorman sekä suojelualueiden vähenemisen seurauksena järvessä elävien lajien moninaisuus on pudonnut vuoden 1960 jälkeen. Ravinteet ovat levinneet ja rehevöittäneet järveä. Suurin osa saasteista on peräisin jätevesistä ja maataloudesta. Leväkukinnat ovat lisääntyneet, ja kestäneen jopa koko kesäkauden, mikä häiritsee veden käyttöä juomaveden raakavetenä. Saasteet, pyytäminen ruuaksi ja mahdollisesti lemmikkieläinkauppa uhkaavat Shanghain pehmeäkuorista kilpikonnaa (Rafetus swinhoei), joka elää ainoastaan Taihujärvellä ja Shanghain joissa. Myös kaksi särkikaloihin kuuluvan Carassius-kalasuvun lajia on uhattuna.
Taijärven eteläosassa sijaitseva saari (Donting) on Kiinan suurin makeanveden järven saari. Saarella kohoava Xishanvuori, joka tunnetaan myös nimellä Xishan Dongting, on yhdessä saaren itäpuolella sijaitsevan niemen Dong Shan -vuorten kanssa kuuluisan Biluochun-teen (Bi Luo Chun, 碧螺春) teepensaiden kasvualuetta.
Alppikylä
Alppikylä (ruots. "Alpbyn") on asuinalue Suurmetsän kaupunginosassa Helsingissä. Alue on Tattarisuon itäpuolella ja Lahdenväylän länsipuolella, lähellä Helsinki-Malmin lentoasemaa. Kaupungin piirijaossa Alppikylä on Puistolan peruspiirin osa-alue. Sen asukasluku 1.1.2016 oli 1 319 asukasta.
Nykyiset rakennukset on suurimmaksi osaksi rakennettu vuosien 2011–2016 rakennusprojektissa, jossa Alppikylään rakennetaan kerrostaloja ja tiheästi sijoitettuja kaupunkipientaloja. Aluetta rakennetaan 2 000 asukkaalle.
Asuinalueen palveluihin kuuluu päiväkoti, joka avattiin elokuun 2016 alussa Alppikylänkadulle valmistuneessa rakennuksessa.
Alppikylän aikaisempi rakennuskanta on puutaloja, joissa on suuret puutarhat. Vuoden 2014 alussa Alppikylän osa-alueen asukasluku oli 762.
Alue sai nimensä, kun kumpuileva maasto yhdistyi ihmisten mielissä Alppeihin. Vanha Helsingistä pohjoiseen johtava maantie kaarsi korkean Jakomäen kallion ohi. Sen juurella oli kylä, jota alettiin kutsua Alppikyläksi.
1800-luvulla Alppikallion ohi kulki väylä Helsingistä Vantaan Hakkilaan, jossa reitti yhtyi Turusta Viipuriin johtavaan Suureen Rantatiehen. Vanhasta kulkuväylästä on jäljellä Alppikyläntien varrella oleva kivinen kilometripylväs. Pylväs ja sen lähellä olevat neljä mäntyä on suojeltu asemakaavalla. Pylväässä olevien lukemien mukaan matkaa Helsinkiin oli 14 kilometriä ja Viipuriin 275 kilometriä.
Konodimini
Konodimini on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen varrella 20 kilometriä Ségousta lounaaseen. Kunnassa on 15 900 asukasta (vuonna 2009).
Konodiminin kunta rajoittuu pohjoisessa Ségoun piirin N’Garan, Massalan, Sama Foulalan ja Farakon, idässä Sébougoun ja Soignébougoun, etelässä Barouélin piirin Sanandon sekä lännessä Barouélin ja Boidién kuntiin. Seutu kuuluu Sahelin vyöhykkeeseen. Kunnassa sijaitsee Diakan ja osa Diofrongon metsäalueesta.
Kuntaan kuuluu 21 kylää. Asukkaat ovat etupäässä bambaroita, fulbeja ja somonoja.
Konodiminin ohi kulkee Bamakon ja Ségoun välinen maantie RN6. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, maapapu, fonio, maapähkinä ja lehmänpapu. Kotieläimiä ovat naudat, lampaat, vuohet, aasit ja hevoset. Konodimini on tärkeä markkinapaikka. Palveluihin kuuluvat koulut ja terveysasema.
Lutheran Evangelical Church in Africa—Zambia Diocese
Lutheran Evangelical Church in Africa—Zambia Diocese () on luterilainen kirkko Sambiassa. Kirkko tekee yhteistyötä Suomen Luterilaisen Evankeliumiyhdistyksen kanssa. Joulukuussa 2014 Suomen evankelisluterilaisen lähetyshiippakunnan piispa Risto Soramies vihki sambialaisen Robert Kaumban kirkon piispaksi.
Guldsolen
Guldsolen (suom. "Kultainen aurinko") oli Ruotsin TV4-kanavan Nyhetsmorgon-ohjelman elokuvapalkinto, joka jaettiin vuosittain 1994–2008. Palkinnon saajan valitsi Nils Petter Sundgren, joka oli ohjelman elokuvakronikoitsija vuosina 1993–2006. Sundgren jakoi palkinnot henkilöille, joiden hän katsoi tehneen merkittävää työtä elokuvataiteen eteen.
Iván Piris
Iván Rodrigo Piris Leguizamón (s. 10. maaliskuuta 1989 Itauguá) on paraguaylainen jalkapalloilija. Pelipaikaltaan hän on oikea keskikenttäpelaaja. Hän pelasi kauden 2014–2015 lainassa Italian Serie A:ssa pelaavassa Udinesessa.
Jäniksentryffelit
Jäniksentryffelit ("Rhizopogon") ovat sienisuku, johon kuuluvilla lajeilla on pyöreähköt, pientä perunaa muistuttavat itiöemät. Ne ovat vaikeita havaita, koska ne muodostuvat osittain maan pinnan alla. Jäniksentryffelit eivät ole sukua varsinaisille tryffeleille. Suomessa niistä yleisin on punertuva jäniksentryffeli (Rhizopogon roseolus). Se punertuu kosketuksesta. Nuoret jäniksentryffelit kelpaavat ihmisen syödä mutta eivät ole kovin hyviä ruokasieniksi.
Massala
Massala on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen eteläpuolisella tasangolla 30 kilometriä Ségousta lounaaseen. Kunnassa on 7 300 asukasta (vuonna 2009).
Massalan kunta rajoittuu luoteessa Ségoun piirin N’Garan ja muualla Konodiminin kuntaan. Seutu kuuluu Sahelin vyöhykkeeseen. Kunnan alueella ei ole pysyviä vesistöjä.
Kuntaan kuuluu yhdeksän kylää. Asukkaat ovat etupäässä bambaroita, fulbeja ja soninkeja. Vallitseva uskonto on islam.
N’Gara
N’Gara on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen varrella 30 kilometriä Ségousta lounaaseen. Kunnassa on 11 700 asukasta (vuonna 2009).
N’Garan kunta rajoittuu pohjoisessa Ségoun piirin Sama Foulalan, idässä ja etelässä Konodiminin ja kaakossa Massalan sekä lännessä Barouélin piirin Boidién ja Dougoufién kuntiin. Seutu kuuluu Sahelin vyöhykkeeseen. Kunnan pohjoisosa on Nigerin tulva-aluetta.
Kuntaan kuuluu yhdeksän kylää. Asukkaat ovat bambaroita, fulbeja ja markoja. Vallitseva uskonto on islam..
Paikallisia elinkeinoja ovat maanviljely, karjanhoito ja kalastus. Tärkein viljelykasvi on riisi. Kotieläimiä ovat naudat, lampaat, vuohet, aasit ja siipikarja.
Sakoïba
Sakoïba on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen eteläpuolisella tasangolla 15 kilometriä Ségousta etelään. Kunnassa on 18 300 asukasta (vuonna 2009).
Sakoïban kunta rajoittuu lännessä Ségoun piirin Soignébougoun, luoteessa Sébougoun, pohjoisessa Ségoun ja Pelenganan, idässä Cinzanan ja kaakossa Saminén kuntiin sekä etelässä Barouélin piirin Tesserlan ja N’Gassolan kuntiin. Kuntaan kuuluu 29 kylää.
Seudun pääelinkeinot ovat maanviljely ja karjanhoito. Tärkein viljelykasvi on hirssi. Kotieläimiä ovat naudat, lampaat, vuohet ja aasit. Palveluihin kuuluvat koulut. Kunnassa ei ole terveyspalveluja.
Mateusz Przybylko
Mateusz Przybylko (s. 9. maaliskuuta 1992 Bielefeld) on saksalainen korkeushyppääjä. 195 senttimetriä pitkä Przybylko edustaa TSV Bayer 04 Leverkusenia. Hänen valmentajanaan toimii Hans-Jörg Thomaskamp.
Przybylko oli mukana kaksissa nuorten sarjojen maailman- ja Euroopan-mestaruuskilpailuissa. Parhaimmillaan hän sijoittui viidenneksi alle 23-vuotiaiden EM-kilpailuissa 2013. Sisäratojen EM-kilpailuissa 2015 hän karsiutui loppukilpailusta. Kesäkuussa 2015 Przybylko sijoittui kolmanneksi Euroopan joukkuemestaruuskilpailuiden Superliigassa Tšeboksaryssa tuloksella 225. Hän karsiutui loppukilpailusta Pekingin MM-kilpailuissa 2015 ja Rio de Janeiron olympialaisissa 2016.
Przybylko sijoittui vuonna 2017 seitsemänneksi Belgradin sisäratojen EM-kilpailuissa ja viidenneksi Lontoon MM-kilpailuissa. Hän saavutti pronssia Birminghamin MM-hallikilpailuissa 2018 tuloksella 229.
Przybylkon pikkuveli Kacper Przybyłko on Puolaa junioritasolla edustanut ammattilaisjalkapalloilija. Przybylkon vanhemmat ovat molemmat puolalaisia.
Ulkoradoilla
Sisäradoilla
Jevhen Vynohradov
Jevhen Valerijovytš Vynohradov (, s. 30. huhtikuuta 1984 Vasylkiv, Ukrainan SNT) on ukrainalainen moukarinheittäjä. 194 senttimetriä pitkä ja 94 kilogrammaa painava Vynohradov edustaa ZS Kyivska Oblastia.
Vynohradovin ennätys on vuonna 2008 Kiovassa heitetty 80,58. Samana vuonna hän osallistui Pekingin kesäolympialaisiin jääden niissä alkukarsintaan. Rio de Janeiron olympialaisissa 2016 hän oli yhdestoista. MM-kilpailuihin Vynohradov on osallistunut kolmesti, vuosina 2007, 2013, 2017 jääden joka kerta karsintaan. 2014 EM-kilpailuissa hän jäi karsinnassa ilman tulosta. Kesäkuussa 2015 Vynohradov oli kolmas Euroopan joukkuemestaruuskilpailuiden Superliigassa tuloksella 75,91.
Vynohradov oli kilpailukiellossa 8.9.2009–7.9.2011 jäätyään kiinni nandrolonin käytöstä.
Aleksei Sokirski
Aleksei Nikolajevitš Sokirski (, aiemmin Oleksi Mykolaiovytš Sokyrskyi (, s. 16. maaliskuuta 1985 Horlivka, Ukrainan SNT) on ukrainalaissyntyinen moukarinheittäjä, joka on ollut Venäjän kansalainen heinäkuusta 2014 lähtien. 185 senttimetriä pitkä ja 108 kilogrammaa painava Sokirski edustaa krasnodarilaista seuraa. Aiemmin hän edusti AR Krim -seuraa. Hänen ennätyksensä on vuonna 2012 Madridissa heitetty 78,91 m.
Sokirski sijoittui neljänneksi vuoden 2012 kesäolympialaisissa Lontoossa tuloksella 78,25 m. Hän jäi pronssista vain 46 senttimetriä. MM-kilpailuihin Sokirski on osallistunut kolmesti: Berliinissä 2009 ja Daegussa 2011 hän jäi alkukarsintaan, Lontoossa 2017 hän sijoittui viidenneksi. EM-kilpailuissa Sokyrskyi on ollut mukana kahdesti, parhaana sijoituksenaan vuoden 2010 kuudes sija Barcelonasta. Kesäuniversiadeista 2009 Sokyrskyi saavutti pronssia tuloksella 73,73 m.
Aureliano Torres
Aureliano Torres Román (s. 16. kesäkuuta 1982 Luque) on paraguaylainen jalkapalloilija. Pelipaikaltaan hän on vasen laitapuolustaja. Hän edustaa Paraguayn pääsarjassa pelaavaa Sol de Américaa.
Torres on pelannut pääsarjatasolla Paraguayn lisäksi Meksikossa, Japanissa, Argentiinassa ja Uruguayssa. Hän on voittanut Argentiinan Clausura-mestaruuden San Lorenzossa kaudella 2006–2007 ja Uruguayn-mestaruuden Peñarolissa kaudella 2012–2013. Euroopassa Torres on edustanut Real Murciaa Espanjan toiseksi korkeimmalla sarjatasolla kaudella 2005–2006.
Paraguayn maajoukkueessa Torres pelasi 45 A-maaottelua ja teki niissä kaksi maalia vuosina 2004–2012. Hän edusti maataan MM-kilpailuissa 2010 sekä Copa Américassa 2004, 2007 ja 2011, joista viimeisessä hän saavutti hopeaa. Torres oli mukana saavuttamassa hopeaa myös Ateenan olympialaisissa 2004.
Waboba
Waboba on ulkokäyttöön suunniteltuja palloja valmistava, vuonna 2005 perustettu yritys, jonka päämaja on Tukholmassa, Ruotsissa. Nykyään yhtiöllä on toimipisteet myös Kiinan Kantonissa ja Yhdysvaltain Atlantassa. Yhtiön nimi tulee sanoista WAter BOuncing BAlls (). Nimi Waboba on rekisteröity tavaramerkki, ja yhtiön tuotteet ovat kansainvälisesti patentoituja.
Waboba-pallojen keksijä, ruotsalainen Jan von Heland sai idean palloihin ensimmäisen kerran 1980-luvun alussa heittäessään frisbeetä väärin päin. Vuosien aikana hän testasi erilaisia materiaaleja, millä pallon saisi pomppimaan veden pinnalla. Vuonna 2004 von Heland keksi materiaalin, jolla pallon saa pomppimaan veden pinnalla ja patentoi tämän.
Ensimmäinen veden pinnalla pomppiva pallo, The Waboba Ball, tuli myyntiin Ruotsissa vuonna 2005. Kahden vuoden päästä sitä oli jo myynnissä Euroopassa, Australiassa ja Yhdysvalloissa. Nykyisin Waboba on suosittu yhtiö ja sillä on monia erilaisia ja erivärisiä palloja sekä muita tuotteita.
Virallisessa Waboba-pelissä pelaavat vastakkain kaksi neljän hengen joukkuetta, joilla molemmilla on myös kaksi vaihtopelaajaa. Pelipallona toimii Waboban Pro-pallo. Joukkue saa tehdä maalin vasta, kun se on käyttänyt palloa jokaisella pelaajallaan, myös maalivahdillaan. Syötön täytyy osua veden pintaan, muuten syöttö hylätään. Pelissä ei ole paitsiosääntöä. Eniten maaleja tehnyt joukkue voittaa.
Ultimate Wabobaan käy mikä Waboba-pallo tahansa. Jokaisessa joukkueessa on vähintään kolme pelaajaa. Joukkue saa pisteen, jos pallo on käynyt jokaisella pelaajalla ilman vastustajan väliintuloa. Syötön täytyy osua tässäkin pelissä veden pintaan ja sen täytyy tapahtua viiden sekunnin kuluessa pallon saamisesta. Vastustajan pelaajista ei saa pitää kiinni.
Sama Foulala
Sama Foulala on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen rannalla 25 kilometriä (maanteitse 120 kilometriä) Ségousta länteen. Kunnassa on 7 000 asukasta (vuonna 2009).
Sama Foulalan kunta rajoittuu koillisessa Ségoun piirin Farakon, etelässä Konodiminin ja N’Garan sekä luoteessa Souban kuntiin. Kuntaan kuuluu kahdeksan kylää. Asukkaat ovat etupäässä bambaroita, fulbeja, soninkeja ja somonoja.
Paikallisia elinkeinoja ovat maanviljely, karjanhoito ja kalastus. Palveluihin kuuluvat koulut ja terveysasema.
Believe Me
Believe Me on Mike Shinodan sooloprojektin, Fort Minorin musiikkikappale. Se on kolmas Yhdysvalloissa julkaistu single ja ensimmäinen kansainvälisesti julkaistu single Fort Minorin debyyttialbumilta, "The Rising Tied". CD-singlestä julkaistiin kaksi versiota, ensimmäinen 15. marraskuuta 2005 ja toinen 22. marraskuuta 2005. Kappaleella vierailevat Styles of Beyond ja Cypress Hillin Eric Bobo.
Musiikkivideon kappaleeseen on ohjannut Laurent Briet.
Morris Trachsler
Morris Trachsler (s. 15. heinäkuuta 1984 Zürich, Sveitsi) on sveitsiläinen jääkiekkoilija, joka pelaa National League A -joukkue ZSC Lionsissa. Hän on pelipaikaltaan keskushyökkääjä. Trachsler on pelityyliltään puolustava sentteri, jonka vahvuuksiin kuuluu alivoimapelaaminen ja aloitukset. Hänen hyökkäyspään taitonsa ovat kuitenkin rajalliset.
Trachsler on SC Rapperswil-Jonan kasvatti. Hän pelasi myöhemmät juniorivuotensa kuitenkin GCK Lionsissa, jonka miesten joukkueessa Trachsler debytoi 17-vuotiaana Sveitsin toiseksi korkeimmalla sarjatasolla Nationalliga B:ssä kaudella 2001–2002. Hän pelasi siellä kauden aikana kaksi runkosarja- ja yhdeksän playoff-ottelua. Trachsler pelasi kauden aikana miesten pelejä myös lainalla kahden ottelun verran sarjatasoa alempana 1. Ligan EHC Dübendorfissa. Kaudella 2003–2004 hän nousi ZSC Lionsin Nationalliga A -joukkueeseen, jossa Trachslerin tulokaskausi toi 30 runkosarjaottelussa tehot 1+1=2 sekä 13 playoff-ottelussa tehot 1+1=2. Kaudella 2004–2005 hän eteni Zürichin kanssa aina NLA:n finaaleihin saakka, mutta Sveitsin-mestaruuden vei kuitenkin HC Davos otteluvoitoin 4–1.
Kaudeksi 2005–2006 Trachsler siirtyi Genève-Servette HC:n riveihin. Kaudella 2007–2008 hän eteni joukkueen kanssa NLA:n finaaleihin häviten ne aiemmalle seuralleen ZSC Lionsille otteluvoitoin 4–2. Kaudella 2009–2010 Genève hävisi finaalit seitsemännessä ottelussa SC Bernille voitoin 4–3. Kaudella 2011–2012 joukkue ajautui NLA:n karsintasarjaan saakka, mutta Genève onnistui kuitenkin säilyttämään sarjapaikkansa ja Trachsler voitti joukkueen sisäisen tehotilaston lukemalla +4.
Trachsler palasi kaudeksi 2012–2013 kolmivuotisella sopimuksella ZSC Lionsiin. Kauden 2013–2014 päätteeksi hän voitti Sveitsin-mestaruuden. Kaudella 2014–2015 Trachsler teki NLA:n yhden kauden piste-ennätyksensä tehoilla 8+16=24. Zürich eteni finaaleihin, mutta hävisi ne kuitenkin HC Davosille voitoin 4–1. Tammikuussa 2015 hän teki kaksivuotisen jatkosopimuksen Zürichin kanssa.
Trachsler edusti Sveitsiä Sotšin olympiakisoissa 2014 sekä MM-kilpailuissa vuosina 2010, 2011, 2012, 2013 ja 2015, joista vuoden 2013 turnaus päättyi hopeaan. Hän pelasi myös alle 20-vuotiaiden MM-kilpailuissa vuonna 2004.
Tony Longo
Tony Longo (19. elokuuta 1961 – 21. kesäkuuta 2015) oli yhdysvaltalainen näyttelijä, joka näytteli monissa televisiosarjoissa, esimerkiksi "Tunteita ja tuoksuja", "Laverne & Shirley", "Simon & Simon", "Alice", "Perfect Strangers", "Sydney" ja "Monk". Hän on näytellyt myös elokuvissa "Synttärit", "Mulholland Drive", "Kodittomat koirat ja ison jäljen arvoitus", "Viimeinen partiopoika", vuoden 1994 versiossa elokuvasta "Enkelit", "Eraser – suojelija", "Commando – kotien puolesta" ja "".
Kookkaana miehenä Longo valittiin usein rooleihin, joissa edellytettiin pituutta ja vähä-älyisyyttä, kuten Mad Dog 1980-luvun komediassa "1st & Ten", jossa hän esitti tukimiestä kuvitteellisessa jalkapallojoukkueessa California Bulls. Mad Dogin rinnalla oli tukimiehenä Dr. Death, jota näyttelijä Donald Gibb, joka on urallaan näytellyt samanlaisia rooleja kuin Longo.
Longo kuoli nukkuessaan kotonaan Kaliforniassa 53-vuotiaana.
Santa Maria di Sala
Santa Maria di Sala on kunta Pohjois-Italiassa Venetsian metropolikaupungissa Veneton alueella. Kunnan tärkein nähtävyys on rokokootyylinen palatsi Villa Farsetti puutarhoineen.